کیا عقل شریعت کے تابع ہے ؟؟
عقل انسان کی فیکلٹی ہے جس کسے ذریعے سے وہ کسی بات کے غلط یا درست ہونے کا فیصلہ کرتا ہے۔ غلط اور درست کا معیار انسان کا اخلاقی احساس، خیر و شر کا شعور اور جمالیاتی احساس ہے۔ ان کے اطلاق میں زیادہ تر چیزیں بلیک اور وائیٹ کی طرح واضح ہوتی ہیں جیسے جھوٹ بولنا غلط ہے، سچ بولنا اچھا ہے۔ کسی کی مدد کرنا اچھا ہے اور ظلم کرنا برا ہے۔ کچھ معاملات میں البتہ اختلاف ہو جاتا ہے وہ بحث کر کے کسی نتیجے پر پہنچا جاتا ہے۔ ایمانیات تمام تر عقل کے مطابق ہیں۔ یعنی یہ کہ ہمارا خدا ہونا چاہیے۔ دنیا کے بعد آخرت میں عدالت لگے گی جہاں حق و باطل، ظلم و نیکی کے فیصلے ہوں گے اور لوگوں کو ان کے اعمال کا صلہ ملے گا باقی رہا شریعت کا معاملہ تو وہ بھی فطری اصولوں پر مبنی ہے کہ خدا کی عبادت کرنی چاہیے۔ عبادت میں استطاعت اعتدال، اور رخصت ہونی چہایے۔ جزا و سزا کی نوعیت کی چیزیں ہونی چاہیں۔ شریعت انھی اصولوں پر مبنی ہے کوئی چیز خلاف فطرت نہیں تاہم اس کی تفصیلات تیکنیکی نوعیت کی چیزیں ہیں۔
عقل انسان کی ایک فیکلٹی ہے جو حواس سے دستیاب ہونے والی معلومات سے نتائج اخذ کرتی ہے۔ نتائج اخذ کرنے میں وہ استدلال سے کام لیتی ہے۔ استدلال میں مقدمات قائم کرنے اور ان کی ترتیب سے مختلف نتائج نکل آتے ہیں۔ بحث اس پر ہوتی ہے کہ مقدمات قائم کرنے میں کیا غلطی ہوئی اور ترتیب میں کیا مسئلہ درپیش ہوا۔ قلت علم، قلت تدبر، اور تعصبات عقلی فیصلوں کو متاثر کرتے ہیں۔ انسان کا پہلا امتحان ہی یہ ہے کہ عقل کا درست استعمال کرے۔ دیانت داری سے کرے۔ پھر بھی ضروری نہیں کہ ہر چیز میں انسان ایک ہی نتیجے پر پہنچے مگر کوالیفیکیشن اور دیانت داری ضروری ہے۔
جزاک اللہ خیرا ڈاکٹر صاحب بات واضح ہوگئی